เดิมทีร้านนี้เป็นอีกร้านที่เคยมาทานแล้ว ตอนนั้นไม่ค่อยประทับใจนัก รสชาติธรรมดา มาครั้งนี้เพราะเห็นว่าดังขึ้นเลยมาลองใหม่ ตัวร้านเปลี่ยนไปบ้าง การจัดที่นั่งดูแน่นขึ้น ตัวร้านมีสีสันมากขึ้น นอกนั้นก็เหมือนเดิมยกเว้นมีบางเมนูที่ราคาสูงขึ้นนิดหน่อย มาครั้งนี้ลองไปอีก 2 อย่าง น้ำดื่มเย็นฟรี
- บะหมี่เกี๊ยวหมูแดงหมูกรอบ 45 บาท ปริมาณสมราคา เกี๊ยวแป้งบางนุ่มอร่อยดี ไส้หมูสับก็ทำได้มาพอดีๆ เป็นอีกร้านที่ทำเกี๊ยวหมูได้อร่อย เส้นบะหมี่ก็ทั่วๆไปไม่เด่นแต่ลวกได้พอดี น้ำซุปหอมหวานนิดๆรสกลมกล่อมดี ตัวหมูกรอบเป็นแบบหนังกรอบเนื้อนุ่มแต่รสชาติไม่ได้เด่นนัก เหมือนร้านทั่วๆไป หมูแดงก็นุ่มดี รสชาติธรรมดา ให้ 3.5/5
- ยำไข่ใส่หมู 35 บาท น้ำยำหวานนำ เผ็ดกลางๆ เปรี้ยวนิดๆ หอมผักที่อยู่ในน้ำยำ ตัวไข่นุ่มอร่อยดี หมูสับก็โอเค โดยรวมถือว่าอร่อยใช้ได้เลยทีเดียว ให้ 3.6/5
ต้องบอกว่ามาครั้งนี้รู้สึกชอบกว่าครั้งก่อนเพราะสั่งเมนูใหม่ๆ แต่รสชาติก็โอเคนะ ที่ให้สามดาวเพราะอร่อยเป็นบางเมนู บางเมนูที่ผักเยอะจะรสชาติธรรมดามาก (โดยเฉพาะที่มีถั่วงอก) การบริการถือว่าได้ช้าเมื่อเทียบกับปริมาณลูกค้าในร้านเลยไม่ค่อยประทับใจจุดนี้นัก